আগন্তুক পৰিকল্পনাৰ বিষয়ে জানিবলৈ বিচৰাত তেওঁ কয় যে, "সংগীতৰ ক্ষেত্ৰত আগন্তুক পৰিকল্পনা হিচাপে কিছু নতুন নতুন কাম কৰাৰ বা কিছু নতুন গীত ৰাইজৰ মাজলৈ উলিয়াই দিয়াৰ হেঁপাহ আছে। লক-ডাউনৰ সময়চোৱাত বিশেষ ভাবে ব্যস্ত নথকা সময়ত কিছুমান নতুন গীত লিখিছিলো আৰু সুৰ কৰিছিলোঁ; বৰ্তমানে গীত সমূহ ৰাইজৰ মাজলৈ উলিয়াই দিয়াৰ প্ৰচেষ্টা চলাই আছো। ইতিমধ্যে লক-ডাউনৰ সময়তে ৰচিত এটি গীত "উশাহৰ খেলা" ক কিছুদিন আগতে ৰাইজৰ মাজলে উলিয়াই দিছোঁ। ইয়াৰ লগতে, মানস বৰুৱা দ্বাৰা পৰিচালিত তথা zeal creations ৰ বেনাৰত নিৰ্মিত এটি অতি সুন্দৰ পৰিকল্পনা "যাত্ৰা - এটি ছবিৰ" ৰ শীৰ্ষ গীতটিত আমাৰ সকলোৰে মৰমৰ জুবিন দা, প্ৰিয়ংকা ভৰালী বা আৰু ৰূপম ভূঞা দাৰ লগতে মই কণ্ঠদান কৰিবলৈ সুযোগ লাভ কৰিছো; যিটো গীত অতিশীঘ্ৰে মুক্তি লাভ কৰিব।
তেওঁ আগলৈ কয় যে, "সংগীতৰ বহল পৰিসৰটোত সদায় নতুন নতুন কথা বোৰ শিকি ভাল ভাল কিছু গীত ৰাইজক উপহাৰ হিচাপে দিয়াৰ প্ৰচেষ্টা সদায় কৰিম। আৰু আশা কৰিছোঁ মোৰ এই কাম সমূহ ৰাইজে আঁকোৱালি ল'ব। সৰ্বশেষত ৰূপালীপৰ্দাৰ কৰ্মকৰ্তা সকলক, মোৰ বিষয়ে কিছু কথা ৰাইজক জনোৱাৰ বাবে আন্তৰিক ধন্যবাদ জ্ঞাপন কৰিলো।
